CELEX: 62009TJ0379
Language: ro
Date: 2012-09-13
Title: Hotărârea Tribunalului (camera a șaptea) din 13 septembrie 2012. # Republica Italiană împotriva Comisiei Europene. # Ajutoare de stat - Scutire de la plata accizelor pentru motorina utilizată la încălzirea serelor - Decizie prin care schema de ajutoare este declarată incompatibilă cu piața comună și prin care se dispune recuperarea ajutoarelor plătite - Obligație de motivare - Caracter selectiv - Afectarea schimburilor comerciale dintre statele membre - Atingere adusă concurenței - Directiva 92/81/CEE - Directiva 2003/96/CE - Orientări comunitare privind ajutorul de stat pentru protecția mediului. # Cauza T-379/09.

Hotărârea Tribunalului (Camera a șaptea) din 13 septembrie 2012 — Italia/Comisia
      (Cauza T-379/09)
      „Ajutoare de stat – Scutire de la plata accizelor pentru motorina utilizată la încălzirea serelor – Decizie prin care schema de ajutoare este declarată incompatibilă cu piața comună și prin care se dispune recuperarea ajutoarelor
         plătite – Obligație de motivare – Caracter selectiv – Afectarea schimburilor comerciale dintre statele membre – Atingere adusă concurenței – Directiva 92/81/CEE – Directiva 2003/96/CE – Orientări comunitare privind ajutorul de stat pentru protecția mediului”
      
      1.                     Ajutoare acordate de state – Decizie a Comisiei prin care se constată incompatibilitatea unor scheme de ajutoare cu piața
            comună și se dispune recuperarea ajutoarelor plătite – Obligația de motivare – Domeniu de aplicare [art. 87 alin. (1) CE,
            art. 88 alin. (2) și (3) CE și art. 253 CE] (a se vedea punctele 25 și 32)
      2.                     Ajutoare acordate de state – Noțiune – Caracterul selectiv al măsurii – Măsură care constă într-o facilitate fiscală de care
            beneficiază doar utilizatorii de motorină pentru încălzirea serelor – Includere – Justificare prin natura și economia sistemului
            fiscal național – Criterii de apreciere – Demonstrație care incumbă statului membru în cauză [art. 87 alin. (1) CE] (a se
            vedea punctele 38, 42, 47, 48, 50 și 51)
      3.                     Ajutoare acordate de state – Noțiune – Scutire de la plata accizelor pentru motorina utilizată la încălzirea serelor – Includere –
            Existența unei derogări de la normele de concurență potrivit articolelor 33 CE și 36 CE sau Directivelor 92/81 și 2003/96 –
            Inexistență [art. 33 CE, 36 CE, 37 CE și art. 87 alin. (1) CE; Directivele 92/81 și 2003/96 ale Consiliului] (a se vedea punctele
            42, 70-72 și 88)
      4.                     Ajutoare acordate de state – Afectarea schimburilor comerciale dintre statele membre – Atingere adusă concurenței – Ajutor
            de importanță redusă într-un sector care cunoaște o concurență puternică – Sectorul agricol [art. 87 alin. (1) CE] (a se vedea
            punctele 57, 58 și 60)
      5.                     Ajutoare acordate de state – Interzicere – Derogări – Puterea de apreciere a Comisiei – Criterii de apreciere – Efectul cadrelor
            și al orientărilor adoptate de Comisie [art. 87 alin. (3) CE] (a se vedea punctele 77 și 78)
      6.                     Ajutoare acordate de state – Procedură administrativă – Compatibilitatea ajutorului cu piața comună – Sarcina probei care
            revine persoanei care a acordat ajutorul și potențialului beneficiar al ajutorului [art. 88 alin. (2) CE] (a se vedea punctele
            81 și 82)
      7.                     Ajutoare acordate de state – Interzicere – Derogări – Ajutoare care pot fi considerate compatibile cu piața comună – Apreciere
            în raport cu articolul 87 CE – Luarea în considerare a unei practici anterioare – Excludere [art. 87 alin. (3) lit. (c) CE]
            (a se vedea punctul 102)
      Obiectul
      
         
               Cerere de anulare a Deciziei 2009/944/CE a Comisiei din 13 iulie 2009 referitoare la schemele de ajutoare de stat nr. C 6/04
                  (ex NN 70/01) și C 5/05 (ex NN 71/04) pe care Italia le-a pus în aplicare în favoarea agricultorilor care practică cultura
                  în sere (scutirea de la plata accizelor pentru motorina utilizată la încălzirea serelor) (JO L 327, p. 6)
               
            Dispozitivul
      
         
                  1)
               
               
                  
               
               
                  	Respinge acțiunea.
               
            
         
                  2)
               
               
                  
               
               
                  	Obligă Republica Italiană la plata cheltuielilor de judecată.